CELEX: 32018D1206(01)
Language: hu
Date: 2018-11-30 00:00:00
Title: A Bizottság végrehajtási határozata (2018. november 30.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Tierra de León [OEM])

6.12.2018   
               
               
                  HU
               
               
                  Az Európai Unió Hivatalos Lapja
               
               
                  C 439/4
               
            
         A BIZOTTSÁG VÉGREHAJTÁSI HATÁROZATA
         (2018. november 30.)
         az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Tierra de León [OEM])
         (2018/C 439/04)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
         mivel:
         
                     (1)
                  
                  
                     Spanyolország az 1308/2013/EU rendelet 105. cikkének megfelelően a „Tierra de León” elnevezéshez tartozó termékleírás módosítására irányuló kérelmet nyújtott be. A módosítás a „Tierra de León” elnevezés „León” elnevezésre történő változtatásából áll.
                  
               
                     (2)
                  
                  
                     A Bizottság megvizsgálta a kérelmet, és megállapította, hogy teljesülnek az 1308/2013/EU rendelet 93–96. cikkében, 97. cikkének (1) bekezdésében, valamint 100., 101. és 102. cikkében foglalt feltételek.
                  
               
                     (3)
                  
                  
                     Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Tierra de León” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A „Tierra de León” (OEM) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
            Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
         
         
            Kelt Brüsszelben, 2018. november 30-án.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
      
      
         
            MELLÉKLET
            
               „TIERRA DE LEÓN”
            
            
               PDO-ES-A0882-AM02
            
            
               A kérelem benyújtásának időpontja: 2017.3.13.
            
            A TERMÉKLEÍRÁS MÓDOSÍTÁSÁRA IRÁNYULÓ KÉRELEM
            1.   A módosításra vonatkozó szabályok
            
            Az 1308/2013/EU rendelet 105. cikke – Nem kisebb jelentőségű módosítás
            2.   A módosítás leírása és indokolása
            
            
               Az OEM elnevezésének módosítása:
            
            Az OEM elnevezése „Tierra de Leónról”„Leónra” változik, ezért mind a termékleírás, mind az egységes dokumentum szövegét módosítani kell az elnevezés minden egyes előfordulásánál.
            A borpiacot napjainkban jellemző rendkívül erős verseny, valamint az a fogalomzavar, amely a „Tierra de León” eredetmegjelölés és a Vino de la Tierra minősítésű „Castilla y León” oltalom alatt álló földrajzi jelzés (OFJ) – amely a jelenlegi szabályozások alapján „Vino de la Tierra de Castilla y León” elnevezésként is szerepelhet a címkén – szóbeli és írásbeli használata körül kialakult, nagyon megnehezíti a termelők számára, hogy tudatosítsák a fogyasztókban az említett két minősítési szint borai közötti különbségeket, annak ellenére, hogy boraik olyan őshonos szőlőfajtákból készülnek, mint a Prieto Picudo és az Albarín blanco. Ez annak ellenére is így van, hogy az érintett területen a termelők évszázadok óta pontosan körülírt éghajlati és talajviszonyok között és bevett termesztési gyakorlatok alkalmazásával folytatják a termelést.
            Az eredetmegjelöléshez tartozó elnevezésként használni kívánt „León” név kellően tömör és konkrétan utal az oltalom alatt álló termelési területre; illeszkedik a terület valamennyi településének és alkörzetének határához, és lehetővé teszi, hogy változatlan maradjon az oltalom alatt álló termék és az azt hagyományosan meghatározó, nagyon különleges feltételek között fennálló kapcsolat.
            EGYSÉGES DOKUMENTUM
            1.   Bejegyzett elnevezés
            
            León
            2.   A földrajzi árujelző típusa
            
            OEM – oltalom alatt álló eredetmegjelölés
            3.   A szőlőből készült termékek kategóriái
            
            
                     
                        1.
                     
                     
                        Bor
                     
                  4.   A bor(ok) leírása
            
            
               BOR – fehérborok
            
            Az Albarín Blanco, a Verdejo és a Godello szőlőfajtákból készített fehérborok rendkívül kellemes ízűek, kiegyensúlyozott aromával rendelkeznek, és egyszerre jellemzi őket a frissesség és az összetettség.
            Minimális összes alkoholtartalom: 10,5 térfogatszázalék
            Általános analitikai jellemzők
            
                        Minimális tényleges alkoholtartalom (térfogatszázalék):
                     
                     
                        10,5 
                     
                  
                        Minimális összes savtartalom:
                     
                     
                        4,5  g/l, borkősavban kifejezve.
                     
                  
                        Maximális illósavtartalom (milliekvivalens/liter):
                     
                     
                        11,67 
                     
                  
                        Maximális összes kén-dioxid-tartalom (mg/l):
                     
                     
                        160
                     
                  
               BOR – rozé borok
            
            A Prieto Picudo rozé borok erőteljes aromájúak, (magas természetes savtartalmuknak köszönhetően) frissek, kóstoláskor figyelemre méltó testesség és struktúra jellemzi őket (ami az alkohol és a sav közötti egyensúlynak tudható be).
            Minimális összes alkoholtartalom: 11 térfogatszázalék
            Általános analitikai jellemzők
            
                        Minimális tényleges alkoholtartalom (térfogatszázalék):
                     
                     
                        11
                     
                  
                        Minimális összes savtartalom:
                     
                     
                        4,5  g/l, borkősavban kifejezve.
                     
                  
                        Maximális illósavtartalom (milliekvivalens/liter):
                     
                     
                        11,67 
                     
                  
                        Maximális összes kén-dioxid-tartalom (mg/l):
                     
                     
                        160
                     
                  
               BOR – vörösborok
            
            A vörösborokat markáns színintenzitás, aromajegyek (piros és fekete gyümölcsök), húsosság és testesség, valamint enyhén fanyar, a szájban sokáig megmaradó íz jellemzi.
            Minimális összes alkoholtartalom: 11,5 térfogatszázalék
            Általános analitikai jellemzők
            
                        Minimális tényleges alkoholtartalom (térfogatszázalék):
                     
                     
                        11,5 
                     
                  
                        Minimális összes savtartalom:
                     
                     
                        4,3  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                        11,67 
                     
                  
                        Maximális összes kén-dioxid-tartalom (mg/l):
                     
                     
                        150
                     
                  
               BOR – érlelt vörösborok
            
            Az érlelt vörösborok megőrzik a szőlőfajta (P Picudo) jellemzőit, de összetettebbek, kevésbé fanyarok, továbbá kiegyensúlyozottak, tanninosak, hosszú lecsengésűek.
            Minimális összes alkoholtartalom: 12 térfogatszázalék
            Általános analitikai jellemzők
            
                        Minimális tényleges alkoholtartalom (térfogatszázalék):
                     
                     
                        12
                     
                  
                        Minimális összes savtartalom:
                     
                     
                        4,3  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                        11,67 
                     
                  
                        Maximális összes kén-dioxid-tartalom (mg/l):
                     
                     
                        150
                     
                  5.   Borkészítési eljárások
            
            a)   
                  Alapvető borászati eljárások
               
            
            
               Konkrét borászati eljárás
            
            
                        —
                     
                     
                        A szőlő várható minimális erőssége (alkoholtartalma): 11,5 % (vörös), 10,5 % (fehér).
                     
                  
                        —
                     
                     
                        A préseléssel kapott maximális hozam: 74 l/100 kg szőlő.
                     
                  
                        —
                     
                     
                        A „CRIANZA”, „RESERVA” vagy „GRAN RESERVA” címkével forgalmazandó borok esetében legfeljebb 330 l űrtartalmú fahordókat kell használni, amelyek legfeljebb 10 évesek lehetnek.
                     
                  
               A borkészítésre vonatkozó korlátozás
            
            
                        —
                     
                     
                        A fehérboroknak legalább 50 %-ban a Verdejo, az Albarín blanco és a Godello fehér szőlőfajták gyümölcséből kell készülniük.
                     
                  
                        —
                     
                     
                        A rozé boroknak legalább 60 %-ban a Prieto Picudo és/vagy a Mencía szőlőfajta gyümölcséből kell készülniük, a maradék 40 %-nak pedig engedélyezett (fehér és/vagy vörös) szőlőfajtákból kell származnia.
                     
                  
                        —
                     
                     
                        A vörösboroknak legalább 60 %-ban a Prieto Picudo és/vagy a Mencía vörös szőlőfajta gyümölcséből kell készülniük.
                     
                  
               Művelési gyakorlat
            
            Az ültetési sűrűség értékének a hektáronkénti 1 100 – 4 000 tőke tartományba kell esnie.
            b)   
                  Maximális hozamok
               
            
            
               Fehér fajták bokorművelésben
            
            7 000 kg szőlő/hektár
            
               Fehér fajták bokorművelésben
            
            51,80 hektoliter/hektár
            
               Fehér fajták huzalos támrendszerben
            
            10 000 kg szőlő/hektár
            
               Fehér fajták huzalos támrendszerben
            
            74 hektoliter/hektár
            
               Vörös fajták bokorművelésben
            
            6 000 kg szőlő/hektár
            
               Vörös fajták bokorművelésben
            
            44,44 hektoliter/hektár
            
               Vörös fajták huzalos támrendszerben
            
            8 000 kg szőlő/hektár
            
               Vörös fajták huzalos támrendszerben
            
            59,20 hektoliter/hektár
            6.   Körülhatárolt terület
            
            A „LEÓN” OEM földrajzi területe León tartomány déli részén helyezkedik el, és magában foglalja Valladolid tartomány egy részét is. A terület határos Zamora és Palencia tartományokkal, kiterjedése 3 317 km2. A következő településeket foglalja magában:
            —   León tartomány:
            Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel és Zotes del Páramo.
            —   Valladolid tartomány:
            Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva és Villalba de la Loma.
            A „LEÓN” OEM-mel ellátott borok esetében az érlelési terület megegyezik a termelési területtel.
            7.   Fontosabb borszőlőfajták
            
            
                         
                     
                     
                        ALBARIN BLANCO
                     
                  
                         
                     
                     
                        PRIETO PICUDO
                     
                  
                         
                     
                     
                        MENCIA
                     
                  
                         
                     
                     
                        VERDEJO
                     
                  
                         
                     
                     
                        GODELLO
                     
                  8.   A kapcsolat(ok) leírása
            
            
               BOR
            
            A kemény és hosszan tartó téli időszakkal, forró, száraz napok és hideg napok váltakozásából álló, rövid nyárral, körülbelül 500 mm-es csapadékmennyiséggel és jelentős mennyiségű napsütéssel jellemzett kontinentális éghajlat, a magas átlagos tengerszint feletti magasság, a szerves anyagban szegény talaj, valamint a különleges szőlőfajtakészlet, különösen a Prieto Picudo fajta lehetővé teszi a bortermelők számára, hogy erőteljes aromájú, nagyon kiegyensúlyozott savtartalmú és hosszú lecsengésű borokat állítsanak elő.
            9.   További alapvető feltételek
            
            
               Jogi keret:
            
            A nemzeti jogszabályokban
            
               A további feltétel típusa:
            
            Csomagolás a körülhatárolt terület határain belül
            
               A feltétel leírása:
            
            Tekintettel arra, hogy a „León” OEM oltalma alatt álló borok palackozása egyike a borkészítési és -érlelési folyamat során kialakított jellemzők megőrzése szempontjából meghatározó elemeknek, ezt a műveletet a termelési területen található pincészetek palackozó létesítményeiben kell elvégezni.
            
               Jogi keret:
            
            A nemzeti jogszabályokban
            
               A további feltétel típusa:
            
            A címkézésre vonatkozó kiegészítő rendelkezések
            
               A feltétel leírása:
            
            A címkén a hagyományos „EREDETMEGJELÖLÉS” kifejezés is feltüntethető az „OLTALOM ALATT ÁLLÓ EREDETMEGJELÖLÉS” kifejezés helyett.
            Az évjáratot kötelező feltüntetni a címkén, az olyan borok esetében is, amelyek nem estek át érlelésen.
            A vörösborok címkéjén feltüntethetők a következő hagyományos kifejezések: „CRIANZA”, „RESERVA” és „GRAN RESERVA”, feltéve, hogy teljesülnek az alkalmazandó jogszabályokban foglalt feltételek.
            10.   A termékleíráshoz vezető link
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html